Nuwe enkelsnit van Willem Botha & Tarryn Lamb “‘n Liefde Soos Die”! – Pieter Cloete
Home/Afrikaanse Musiek/Nuwe enkelsnit van Willem Botha & Tarryn Lamb “‘n Liefde Soos Die”!
Nuwe enkelsnit van Willem Botha & Tarryn Lamb “‘n Liefde Soos Die”!
Die enkelsnit vorm deel van Willem Botha se nuutste album, ’n Liefde Soos Die, wat op 14 Februarie landswyd asook digitaal beskikbaar sal wees. Vir nou kan aanhangers reeds die enkelsnit op alle digitale platforms luister en die musiekvideo is ook op YouTube te sien.
“Ek dink die liedjie gaan baie gewild by veral troues wees,” vertel Tarryn. “Liefde is die klein dingetjies vir my en die lirieke praat met my hart. Ek hoop mense gaan net so mal wees oor die liedjie soos ek,” voeg sy by.
WILLEM BOTHA is ‘n plaasseun van Riversdal wat naam gemaak het met treffers soos Breek Op In Stereo, Swartskaap en Soen & Vergeet. Musiek is sy hooffokus en hy kan nie wag vir die nuwe album om die lig te saam met sy hondekind, Seven.
TARRYN LAMB was die hoofsanger van die groep BlackByrd en het as solokunstenaar naam gemaak met treffers soos Vier Woorde en Mal Oor Jou. Sy is ook mede-aanbieder van Maak My Famous op kykNET wat binnekort weer begin. Haar vermoë om emosie in dié lirieke vas te vang sorg vir hoendervleis oomblikke.
Gryp die sneusdoekies nader want die musiekvideo sal jou moontlik ‘n traan laat pik. Willem & Tarryn het ‘n kompetisie geloods waar aanhangers hul trouvideo’s kon inskryf om deel te vorm van hierdie musiekvideo. Uit die honderde inskrywings is daar negentien video’s gekies waarvan skermgrepe in die musiekvideo gebruik is om die storie van ware liefde te vertel.
FACEBOOK: WillemBothaFanblad – TarrynLamb –
TWITTER: @WillemBotha – @TarrynLamb – INSTAGRAM: @WillemBotha @Tarryn_Lamb
Vorige Jezelle stel langverwagte enkelsnit vry
Volgende Casper is deel van die 10de kykNET Fiëstas